Wang Yirong

Wang Yirong (, født 1845 i Yantai i provinsen Shandong i Kina, død 14. august 1900 i Beijing) var direktør for det kinesiske keiserlige akademi. Han er best kjent for i 1899 å ha erkjent at symbolene funnet på de såkalte orakelbein var en tidlig form av kinesiske skrifttegn.

Hans arbeid om emnet ble avbrutt ved at han fikk en lokal kommandantstilling under bokseropprøret. Han skjønte at han kjempet for en tapt sak. Da åttenasjonsalliansen inntok Beijing i august 1900 begikk Wang selvmord sammen med sin kone og sin svigerdatter.

 Referanser 

Kategori:Kinesiske pedagoger
Kategori:Mandariner
Kategori:Personer fra Yantai